Diwar neuze e teskas he micher a gomedianez gant pennañ aktourien hech amzer Jean-Louis Barrault, Charles Dullin, Louis Jouvet ha Fernand Ledoux en o zouez. Eviti da vezañ bet stummet e metoù ar choariva, ar sinema eo a zegasas un tamm brud dezhi. Padal, en darn vrasañ eus ar filmoù he devoa kemeret perzh enne, e chomas he ferzhioù e damskeud reoù aktourezed meur all : Danielle Darrieux e Bethsabée (1947), Madeleine Sologne en Une grande fille toute simple (1948), Dany Robin e La Soif des hommes pe Madeleine Robinson e Dieu a besoin des hommes (1950), Nadia Gray e La Vierge du Rhin (1953), Michèle Morgan e Destinées (1954).